open-index/open-wikipedia-markdown huggingface dataset:
Heather McKay

**Heather Pamela McKay** (nee **Blundell**) (lahir 31 Julai 1941) ialah seorang pemain skuasy Australia yang sudah bersara. Beliau mendominasi sukan ini dalam acara wanita dalam tahun 60-an dan 70-an dengan memenangi 16 gelaran Terbuka British secara berturut-turut di antara tahun 1962 dan 1977, dan menjadi Juara Wanita Terbuka Dunia pada tahun 1979.

## Kerjaya

McKay dilahirkan di Queanbeyan, New South Wales. Dia memenangi Terbuka British pertamanya pada tahun 1962 dan kemudian memenanginya lagi selama 15 tahun berikutnya dan hanya tewas dua permainan sepanjang masa itu. Dia selalunya memenangi perlawanan akhir dengan selesa termasuklah kejohanan tahun 1967 di mana dia menumpaskan rakan sepasukan Bev Johnson 27-0. Dia juga memenangi Kejohanan Skuasy Wanita Australia selama 14 tahun berturut-turut.

Apabila dia bersara pada tahun 1981 (berumur 40 tahun), dia hanya tumpas sebanyak dua kali sepanjang bermain skuasy selama 20 tahun. Satu rekod yang amat mustahil untuk dipecahkan.

## Pautan luar
* Laman di squashpics.com
Bandar Sunway

Bandar Sunway

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Petaling
**Mukim**Bandar Sunway
**Keluasan**N/A


**Bandar Sunway** merupakan pecahan kawasan pentadbiran bagi negeri Selangor.

Selangor dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).

## Pentadbiran
Bandar Sunway merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Petaling.

**Bandar Sunway** ialah sebuah bandar di konurbasi Lembah Klang di Selangor, Malaysia. Ia terletak di daerah Petaling. Bandar ini berdekatan dengan kawasan baru tepi lebih besar UEP Subang Jaya (USJ), dan Subang Jaya.

## Sejarah
Bandar Sunway dibangunkan oleh Sunway City Group of Companies. Pembinaan bermula pada tahun 1986 bagi membangunkan Bandar Sunway.

## Kemudahan
Selama ini, Bandar Sunway berkembang menjadi sebuah komuniti yang banyak menikmati pelbagai kemudahan, seperti sekolah-sekolah, kolej-kolej, hospital, temapt beribadat, dan kawasan niaga yang giat seperti kompleks beli-belah Sunway Pyramid.

Bandar Sunway dihubungkan erat dengan bandaraya Kuala Lumpur, Shah Alam dan Petaling Jaya, serta perbandaran Subang Jaya dan Klang melalui serangkaian lebuh raya, iaitu Lebuhraya Persekutuan, Lebuhraya Shah Alam, Lebuhraya Lembah Kelang Baru (NKVE), Lebuhraya Baru Pantai (NPE), Lebuhraya Utara-Selatan Hubungan Tengah dan Lebuhraya Damansara-Puchong. Bandar Sunway juga boleh dicapai melalui rangkaian rel, iaitu KTM Komuter.

Bandar Sunway juga terkenal sebagai pusat pengajian tinggi dengan adanya tiga buah institusi utama di kawasan tersebut, iaitu Universiti Monash, Kolej Universiti Sunway, dan The One Academy.

In addition to these services, a ride-pooling on-demand service known as Kumpool is available.

## Rujukan


## Pautan luar
* Sunway Group Official Website
* Sunway Pyramid
* Monash University
* Sunway University College

## Pautan luar
* KOD PENCAMAN LOT TANAH – Unique Parcel Identifier : UPI
Bukit Raja

**Bandar Bukit Rajah** ialah sebuah bandar perindustrian di daerah Klang, Selangor, Malaysia. Bandar Bukit Rajah adalah kawasan yang dibangunkan untuk kediaman perumahan dan kawasan perindustrian. Pada zaman dahulu, Bandar Bukit Rajah merupakan sebuah kawasan ladang estet. 

Untuk menyertai Forum Komuniti Penduduk Bandar Bukit Raja, silahlah ke
http://www.bukitraja.net/
Bukit Rimau

**Bukit Rimau** ialah sebuah kawasan di Shah Alam, Selangor, Malaysia. Bukit Rimau berada di Seksyen 32.

## Sekolah
* Sekolah Kebangsaan Bukit Rimau

## Pautan luar
* Peta Bukit Rimau
Bukit Rotan

Pekan Bukit Rotan

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Kuala Selangor
**Mukim**Pekan Bukit Rotan
**Keluasan**N/A

**Bukit Rotan** ialah pekan kecil di daerah Kuala Selangor, Selangor, Malaysia.
Majlis Perbandaran Kuala Selangor. Antara lokasi berdekatan ialah Asam Jawa, Kampung Tengah, Taman Rajawali, Taman Selesa, Taman Merpati dan Taman Raja Udang.
Bukit Rotan di antara jalan Batang Berjuntai ke Asam Jawa. Kini Lebuhraya Assam Jawa Taman Rimba (LATAR) telah siap untuk digunakan.

Kunang-kunang Kampung Kuantan dan Kuil Sri Shakti merupakan tarikan pelancongan utama terletak di sini.
Bukit Subang

**Bukit Subang** ialah bandar di Shah Alam, Selangor, Malaysia. Projek bandar ini diketuai oleh Guthrie Berhad.

## Pengangkutan

Bukit Subang dapat dicapai dengan menggunakan perkhidmatan bas awam yang disediakan oleh Rapid KL; iaitu laluan T772 dalam Koridor Lebuhraya Persekutuan. Perkhidmatan bas laluan T772 bermula di hentian bas Stesen MRT Kwasa Sentral (kod hentian bas – SA1020) di Persiaran Kwasa Puteri dalam kawasan Kwasa Damansara menuju ke Bukit Subang dengan melewati Denai Alam, Taman Subang Perdana (Seksyen U3 Shah Alam), Subang, dan Seksyen U6 Shah Alam. Laluan bas T772 merupakan laluan bas peranatara MRT Laluan Kajang dan merupakan satu daripada lima laluan bas yang berkhidmat di hentian bas Stesen MRT Kwasa Sental.

## Rujukan
Damansara Jaya

**Damansara Jaya** merupakan sebuah bandar yang terdiri daripada Seksyen SS22 dan SS22A yang terletak di bandar raya Petaling Jaya, Daerah Petaling, negeri Selangor, Malaysia. Ia meliputi kawasan yang dianggarkan  dan mempunyai anggaran penduduk sebanyak 11,678 penduduk. Poskod bagi Damansara Jaya ialah 47400 Petaling Jaya.

Perbandaran ini terdiri daripada hampir 2000 tempat kediaman yang terdiri daripada 1538 unit rumah teres, 179 unit rumah berkembar separuh, dan 42 banglo bersama dengan kawasan komersil utama. Atria, yang pada asalnya dikenali sebagai "Gardenia Town Centre" untuk tempoh masa yang singkat, merupakan sebuah pusat membeli-belah yang terletak di pusat kawasan komersial ini.

Damansara Jaya juga merupakan lokasi bagi Kolej KDU (dahulunya dikenali sebagai Kolej Damansara Utama).

## Sejarah
Damansara Jaya dibangunkan oleh Paramount Garden, anak syarikat See Hoy Chan Sdn Bhd, pada pertengahan 1970-an. Ia pada asalnya merangkumi seksyen SS22 dari Petaling Jaya. Seksyen SS22A yang kebanyakannya terdiri daripada banglo dan rumah berkembar ditambah ke Damansara Jaya pada akhir dekad 70-an. Pembinaan bermula pada tahun 1975 dan penduduk awal Damansara Jaya mula bermasuk pada tahun 1978.

Pada tahun 2007, sebanyak 14 unit rumah bertingkat tiga tingkat telah ditambah ke Damansara Jaya. Pembangunan ini dibina sebagai Aman Residency tetapi selepas selesai diubah namanya menjadi Damansara Residensi. Ini telah dibina pada tanah pegangan pajak pada tahun 2005 dan 2006 oleh Genting Citra di sebidang tanah yang merupakan bekas hutan sekunder. Pembangunan baru ini adalah komuniti berpagar dan terletak di belakang SK Damansara Jaya, sebuah sekolah rendah.

Demografi Damansara Jaya pada umumnya dianggap sebagai majoriti Cina dan kelas menengah atas.

Tambahan harta kediaman terbaru ke Damansara Jaya adalah 4 unit banglo 3 tingkat yang dinamakan sebagai Cloverton dan telah dibina oleh OCR Land Holdings antara 2012 dan 2014.

## Kerajaan
Damansara Jaya diwakili oleh kerusi Parlimen Damansara (P.106) di Parlimen Malaysia. Ia ini juga diwakili oleh satu kerusi Dewan Undangan Negeri - Bandar Utama (N.36) - di Dewan Undangan Negeri Selangor.

Perbandaran ini ditadbir oleh Majlis Bandaraya Petaling Jaya.

## Pautan luar
* Peta-peta Damansara Jaya
Bernam Jaya

**Bernam Jaya** ialah bandar baru Malaysia di utara Selangor yang dibina oleh Perbadanan Kemajuan Negeri Selangor (PKNS).Ia terletak di dalam daerah Hulu Selangor.

=Lokasi=
Ia terletak 77km dari Kuala Lumpur, 5km dari Tanjung Malim dan 23km dari Kuala Kubu Bharu
Bukit Jelutong

**Bukit Jelutong** (jawi: بوکيت جلوتوڠ) (anggaran. pop. 44,000) yang berada dalam kawasan seksyen U8 ialah sebuah bandar yang terletak di pinggir Pusat Bandar Shah Alam, ibu negeri Selangor, Malaysia. Bukit Jelutong dahulunya ialah sebuah ladang kelapa sawit dengan nama yang sama dan dimiliki Kumpulan Guthrie sehinggalah ia mula dimajukan menjadi perumahan dan pusat komersil pada tahun 1996 oleh Guthrie Property Holding Berhad (GPHB). Poskod bagi bandar ini ialah 40150 Shah Alam dan terletak dalam kawasan pentadbiran Majlis Bandaraya Shah Alam (MBSA). Diperingkat pentadbiran, bandar ini diwakili oleh seorang ahli majlis manakala Zon 19 pula ialah zon yang merujuk kepada bandar ini di peringkat MBSA.

## Pautan luar
* Peta Bukit Jelutong
Felda Soeharto

**FELDA Soeharto** atau **Kampung Soeharto** ialah sebuah pekan di 44010 Kuala Kubu Bahru,Hulu Selangor Selangor, Malaysia. Felda Soeharto terletak di bawah pentadbiran Felda Wilayah Trolak.

Luasnya 2909.35 hektar dan penerokanya seramai 119 orang dan bertambah kepada 635 orang. Tanaman utama ialah kelapa sawit. Sebahagian Felda Soeharto ini bermukadi Hulu Bernam,Tanjung Malim,Perak.

Felda ini berhampiran dengan sempadan Selangor/Perak yang dipisahkan oleh Sungai Bernam. Felda ini bersebelahan dengan kampung tradisional Melayu, Kampung Gedangsa,Sungai Dusun. Kampung Gesir,Kampung Seberang, Seri Keledang, dan FELDA Sungai Tengi .Kawasan ini menerima skim pengairan Sungai Bernam dan Sungai Panjang.

## Lokasi
Pekan ini terletak kira-kira 80Km dari Kuala Lumpur, 55Km dari Kuala Kubu Bharu dan 33Km dari Tanjung Malim

## Asal usul nama
Ia dinamakan bersempena dengan bekas presiden Indonesia, Soeharto, yang telah melawat kampung ini pada  18 Mac 1977, dua belas tahun selepas Konfrontasi Indonesia-Malaysia pada 1962-1966. Felda Sungai Dusun telah ditukar nama kepada Felda soeharto.Pengurus Felda ketika itu ialah Yusuf bin Sharif (1962). Turut mengiringi beliau ialah Tun Adam Malik selaku Menteri Luar Indonesia.

Pada 1978 Soeharto telah melawat pulau Labuan bagi merapatkan lagi hubungan Indonesia-Malaysia yang tegang akibat 'Ganyang Malaysia'.

## Peneroka

FELDA ini mulanya menempatkan peneroka ladang getah pada 1962 dan kemudian ditanam semula dengan kelapa sawit.Kontraktor telah membina rumah-rumah penempatan daripada kayu untuk diduduki oleh para peneroka Felda. 

Para peneroka berasal dari negeri Kedah, Kelantan, Johor, Pulau Pinang dan Perak. Kebanyakannya keturunan Melayu, Jawa dan Banjar. Kaum India seramai 21 keluarga.

## Galeri

BHP Petrol Kampung Soeharto 20231226 132805.jpg|Stesen minyak di Felda Soeharto
BHP Petrol Kampung Soeharto Bus Stop, Kampung Soeharto 20231226 132754.jpg|Hentian bas di Felda Soeharto
Dewan Semai Bakti, Kampung Soeharto 20231226 133003.jpg|Dewan Semai Bakti di Felda Soeharto
Jalan Angkasa, Kampung Soeharto 20231226 132800.jpg|Jalan Angkasa di Felda Soeharto
Jalan Keliling, Kampung Soeharto 20231226 132923.jpg|Jalan Keliling di Felda Soeharto
Jalan Masjid, Kampung Soeharto 20231226 133045.jpg|Jalan Masjid di Felda Soeharto
Jalan Padang, Kampung Soeharto 20231226 132857.jpg|Jalan Padang di Felda Soeharto
Jalan Pam Air, Kampung Soeharto 20231226 133022.jpg|Jalan Pam Air di Felda Soeharto
Jalan Pejabat, Kampung Soeharto 20231226 132802.jpg|Jalan Pejabat di Felda Soeharto
Jalan Perwira, Kampung Soeharto 20231226 132854.jpg|Jalan Perwira di Felda Soeharto
Jalan Satria, Kampung Soeharto 20231226 132843.jpg|Jalan Satria di Felda Soeharto


## Rujukan
Ijok

**Ijok** ialah pekan estet di daerah Kuala Selangor, Selangor, Malaysia. Ia terletak di sepanjang  Laluan Persekutuan 54. Terletak kira-kira 60 kilometer dari Petaling Jaya, Ijok merupakan tempat persinggahan popular bagi mereka yang menuju ke Kuala Selangor dan Teluk Intan mengikut jalan tepi laut. Pekan ini juga mendapat gelaran "pekan koboi".

## Pembangunan
Sebelum pilihan raya kecil Ijok 2007, pekan kecil ini dikelilingi oleh ladang kelapa sawit, getah dan hutan belukar. Kebanyakkannya keadaan rumah penduduk setempat buruk dan tidak teratur. Kini, Ijok telah menjadi nadi penting kepada pembangunan di negeri Selangor kerana ia adalah penyumbang hasil komoditi dengan melalui estet kelapa sawit yang menghijau.

## Pengangkutan
Kawasan ini dapat dicapai dengan menggunakan  di Lebuhraya Kuala Lumpur-Kuala Selangor . Laluan Persekutuan 54 juga melalui kawasan ini.

## Pendidikan
* Sekolah Kebangsaan Ijok
* Sekolah Jenis Kebangsaan (C) Ijok

## Galeri

LATAR - Exit 2501, Ijok Interchange (02).jpg|Sebuah papan tanda berdekatan dengan persimpangan Ijok.
LATAR - Exit 2501, Ijok Interchange (03).jpg|Papan tanda pelancongan di persimpangan Ijok.
LATAR - Exit 2501, Ijok Interchange (04).jpg|Persimpangan Ijok (1.5km).


## Lihat juga
* Pilihan raya kecil Ijok 2007

## Rujukan
Kelana Jaya

**Kelana Jaya** ialah satu kawasan perumahan terancang di dalam bandar raya Petaling Jaya, Selangor. Ia terletak bersebelahan Lebuhraya Damansara-Puchong.

Pusat membeli-belah yang terdekat dengan Kelana Jaya ialah 1 Utama di Bandar Utama. Selain itu, terdapat juga *[[Kelana Center Point]]* dan Paradigm Mall.

## Lihat juga
* Aliran Kelana Jaya

## Pautan luar
Kerling

Pekan Kerling

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Hulu Selangor
**Mukim**Pekan Kerling
**Keluasan**N/A

**Kerling** ialah sebuah pekan utama yang terletak di daerah Hulu Selangor, Selangor, Malaysia.

Di situ terdapat Kolam Air Panas Kerling, Kerling yang terletak di sebelah sungai. Terdapat kemudahan awam yang disediakan, termasuk tandas, wakaf, dan bilik persalinan.. Nama pekan ini tidak berkaitan dengan perkataan Keling yang kini dianggap satu penghinaan oleh orang India, meskipun perkataan ini sebenarnya berasal daripada Kerajaan Kalingga, sebuah kerajaan lama di India.

## Pautan luar
*Peta Kerling
Kota Kemuning

**Kota Kemuning** (Jawi: **کوتا کمونيڠ**) ialah bandar utama di Shah Alam, Selangor, Malaysia. Ia merupakan salah sebuah bandar elit di Selangor. Projek bandar ini dimulakan Gamuda Berhad. Walaupun terletak di Shah Alam, namun bandar ini terangkum dalam daerah Klang.
Dengkil

Pekan Dengkil

**Geografi**
**Status**Mukim
**Asal nama**Dingkil
**Negara**
**Negeri**
**Daerah**Daerah Sepang
**Mukim**Pekan Dengkil
**Keluasan**309.5


**Dengkil** ialah sebuah bandar kecil di Malaysia, salah satu mukim dalam daerah Sepang, Selangor yang terletak antara Cyberjaya ke utara dan Salak Tinggi ke selatan. Aktiviti ekonomi di Dengkil semakin berkembang disebabkan pembangunan Putrajaya dan Cyberjaya yang terletak berdekatan.

## Pendidikan
Terdapat beberapa buah pusat pendidikan tinggi di Dengkil termasuk sebuah pusat asasi iaitu Pusat Asasi Universiti Teknologi MARA (UiTM) Kampus Dengkil. 

Kolej Komuniti Kuala Langat Cawangan Sepang turut berada di Taman Warisan Putra, Dengkil dan menyediakan Sijil Perkhidmatan Logistik.

Kolej Universiti Penerbangan Malaysia yang terletak di Jalan Kajang-Dengkil, Jenderam Hilir menyediakan pendidikan bermula peringkat asasi sehingga ke PhD.

## Kemudahan Awam
Terdapat pelbagai kemudahan awam di Dengkil termasuk balai polis, pejabat pos, Klinik Kesihatan Dengkil, pasar awam dan pusat ibadat.

## Kemudahan Sukan
Bukit Unggul Country Club yang terletak di sebelah Kampung Sungai Buah, Dengkil merupakan kelab golf 18 lubang yang turut dilengkapi oleh lapang sasar, restoran, kolam renang, dan spa untuk kemudahan pelawat.

## Rujukan


## Pautan luar
* Peta-peta Dengkil
Damansara Utama

**Damansara Utama** ialah sebuah bandar yang terletak di pinggir Petaling Jaya, Selangor, Malaysia. Ia mengandungi dua bahagian, iaitu SS20 dan SS21, yang dipisahkan Lebuh raya Damansara-Puchong, lebuh raya enam lorong yang sibuk.

## Pautan luar
*
Lembah Beringin

**Lembah Beringin** ialah bandar di daerah Hulu Selangor di bahagian utara Selangor, Malaysia. Pada tahun 2003, Land & General Bhd telah memulakan semula projek perumahan dan pembangunan di Lembah Beringin, yang terhenti pada 1997 kerana terjadinya krisis kewangan Asia pada ketika itu. Bandar ini juga mendapat gelaran "bandar hantu", akibat terdapat banglo mewah di kawasan perumahan ini, yang terbiar sejak 2009.  Tetapi terdapat projek automotif yang akan dibangunkan di sini iaitu **Beringin High-Tech Auto Valley** oleh **Lagenda Beringin Holding** dan **Chery Corporate Malaysia**. Lihat bahagian **Projek**.

### Beringin High-Tech Auto Valley
Lembah Beringin akan berkembang pesat dengan hadirnya **Beringin High-Tech Auto Valley** dan dijangka siap pada Disember 2026. Lihat Bahagian **Projek**.

## Lokasi
Terletak kira-kira 74 km dari Kuala Lumpur dan 15 km dari Kuala Kubu Bharu, dengan melalui Jalan Kuala Kerling  .

Kawasan ini boleh juga dicapai dengan menggunakan  di Lebuhraya Utara-Selatan Jajaran Utara. Ia terletak  arah selatan dari Tanjung Malim dan  arah utara dari Kuala Lumpur. Ia dibuka pada tahun 1997. Persimpangan ini dibuka pada 16 Disember 1997 kepada trafik dan terletak diantara Persimpangan Bukit Beruntung  dan Tanjung Malim .

## Geografi
Kawasan ini berdekatan dengan Serendah.

## Pendidikan
* Sekolah Kebangsaan Lembah Beringin
* Kolej Yayasan UEM

## Galeri

E1, Lembah Beringin Interchange (Exit 120) 01.jpg|Susur masuk ke persimpangan Lembah Beringin.
E1, Lembah Beringin Interchange (Exit 120) 02.jpg|Papan tanda persimpangan Lembah Beringin.
E1, Lembah Beringin Interchange (Exit 120) 04.jpg|Persimpangan Lembah Beringin (2km).


## Projek
Lagenda Beringin Holding Sdn Bhd dan Chery Corporate Malaysia Sdn Bhd menandatangani perjanjian untuk membangunkan Taman Perindustrian Automotif Pintar Chery (Chery Smart Auto Industrial Park) di Automotif Berteknologi Tinggi Lembah Beringin (Lembah Beringin HTA Valley),Hulu Selangor.

Menteri Besar Selangor Datuk Seri Amirudin Shari
berkata taman perindustrian itu yang dijangka siap pada 2026,merupakan teras fasa pertama pembangunan ekosistem Beringin HTA Valley seluas 324 hektar (800 ekar),yang menjadikan Hulu Selangor sebagai kawasan automotif bertaraf dunia dan berteknologi canggih.

Beliau berkata Taman Perindustrian Chery Smart Auto akan dibangunkan dalam tempoh lima tahun dengan pelaburan sebanyak RM2.2 billion.

Sumber: 

## Rujukan
Sekolah Kebangsaan Sultan Ahmad Tajuddin

**Sekolah Kebangsaan Sultan Ahmad Tajuddin** (SKSAT) ialah sebuah sekolah rendah yang terletak di Jalan Changlun, kira-kira satu kilometer dari Bandar Jitra, Kedah.

## Sejarah
Sekolah ini mula membuka pintunya pada hari Rabu 11 Januari 1956 dengan nama JITRA ENGLISH SCHOOL. Ia merupakan sekolah aliran Inggeris pertama di Kubang Pasu. Tanah asalnya ialah kawasan dusun dan kebun kelapa seluas 13.0436 ekar yang dikelilingi Kampung Teluk Nibung, Kampung Nyior dan Kampung Hijrah. En Lim Sin Chaw, bekas guru Maktab Sultan Abdul Hamid Alor Star ditugaskan sebagai guru besar pertama di samping 3 orang guru penolong.

Pembukaan rasmi sekolah ini telah disempurnakan oleh Raja Muda Tuanku Abdul Halim Mu’adzam Shah pada 9 November 1956 (Sultan Kedah masa kini). Pada tahun 1957 sekolah ini dinamakan Sekolah Sultan Ahmad Tajuddin (SSAT) iaitu mengikut nama Sultan Kedah yang ke-24 (Sultan Ahmad Tajuddin Mukarram Shah II) nenda kepada Sultan Abdul Halim Mu’adzam Shah. Nama Sekolah Kebangsaan Sultan Ahmad Tajuddin (SKSAT) dinamakan setelah semua sekolah aliran kebangsaan sepenuhnya diadakan di peringkat kebangsaan.

Dengan berbekalkan visi "Sekolah Terbaik Peringkat Kebangsaan" dan misi "Memberi Pendidikan Terbaik Bagi Melahirkan Modal Insan Cemerlang Selaras Dengan Aspirasi Negara" serta moto "Usaha Tangga Kejayaan", sekolah ini telah mengharumkan nama negeri Kedah dengan pelbagai kejayaan yang dicapai di peringkat negeri, kebangsaan mahupun Asia. Kejayaan ini terdiri daripada pelbagai bidang daripada  sukan, akademik hinggalah kepada robotik.  Antaranya ialah Sekolah 3K Sekolah Harapan Negara, Sekolah Kualiti Menteri Pendidikan, Pusat Sumber Cemerlang Kebangsaan, Anugerah BOSS dan Sekolah Kluster Cemerlang.

## Guru besar
Antara guru besar yang pernah mentadbir di sekolah ini ialah:
* En Lim Sin Chaw (1956 – 1965)
* En Thong Yin Yaow (1966 – 1981)
* En Mohd Inon b Din (1981 – 1991)
* En Ramli bin Yaacob (1991 – 1991)
* Tn Hj Zakaria bin Othman (1991 – 1994)
* Pn Hjh Azizah bt Abd Razak (1994 – 2006)
* En K. Thachanamurthy (2006 - 2016)
* Tn Hj Amran Bin Ahmad (2016 - 2022)
* En Basri bin Yusof (2022 - kini)

## Lihat juga
* Sekolah Menengah Kebangsaan Sultan Ahmad Tajuddin

## Rujukan
Kuang, Selangor

Bandar Kuang

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Gombak
**Mukim**Bandar Kuang
**Keluasan**N/A

**Kuang** ialah bandar di Selangor, Malaysia. Kepentingannya dahulu ialah permulaan cabang landasan kereta api ke Batu Arang dari mainline Keretapi Tanah Melayu. Kini Kuang juga adalah sebuah bandar pekan yang dikelilingi pelbagai kampung dan taman perumahan yang tidak kurang berkepentingan menjadi sub urban city kerana kedudukan geografinya yang strategik. Mempunyai stesen KTM Komuter, bersebelahan Bandar Baru Sungai Buloh yang mempunyai stesen MRT dan KTM dan Rawang yang juga sebuah Sub Urban city. Juga mempunyai banyak jajaran lebuh raya antaranya LATAR, GUTHRIE, PLUS dan mempunyai nilai hartanah kediaman yang semakin meninggi.

## Pautan luar
Rasa, Malaysia

**Rasa** ialah bandar kecil yang terletak di Selangor, Malaysia. Ia terletak berdekatan sempadan Perak dan Selangor.
Salak Tinggi

**Salak Tinggi** ialah ibu daerah Sepang, Selangor, Malaysia. Akan tetapi pada 5 April 2008, Majlis Perbandaran Sepang telah berpindah ke lokasi baru iaitu di Cyberjaya yang lebih strategik. Sebelumnya ketika Kerajaan Persekutuan telah memilih Daerah Sepang bagi menempatkan Lapangan Terbang Antarabangsa Kuala Lumpur (KLIA), Pusat Pentadbiran Daerah Sepang telah dipindahkan dari pekan Sepang ke sini iaitu ke Bandar Baru Salak Tinggi yang juga turut dikenali sebagai Bandar Lapangan Terbang (Airport City). Menurut Majlis Perbandaran Sepang, konsep pembangunan di Bandar
Baru Salak Tinggi adalah menggunakan nama bunga tempatan sebagai nama di setiap taman perumahan. Antara nama-nama taman perumahan sedia ada di kawasan Bandar Baru Salak Tinggi adalah :
# Taman Seroja
# Taman Anggerik
# Taman Cempaka
# Taman Mawar
# Taman Ixora 
# Taman Dahlia
Setia Alam

Setia Alam (Jawi: **ستيا عالم**) adalah sebuah bandar yang terletak di Shah Alam, Selangor, Malaysia. Ia boleh diakses melalui Lebuhraya Setia Alam dari Ekspres Lembah Klang Baru (NKVE) sejak pertukaran dibuka pada 14 Julai 2006. Setia Alam juga boleh diakses dari Lebuhraya Persekutuan dan Klang melalui Jalan Meru. Perbandaran ini dibangunkan oleh Kumpulan SP Setia Berhad.
Setia Alam adalah pembangunan bersepadu yang merangkumi lebih dari 4,000 ekar tanah (16 km2). Ia terletak di bawah bidang kuasa Majlis Bandaraya Shah Alam (MBSA) yang telah meletakkan sekatan ke atas penubuhan kedai-kedai hiburan seperti pub, disko dan perniagaan loteri.
Setia Alam diwakili oleh Ahli Parlimen Shah Alam, Khalid bin Abd Samad dan Ahli Dewan Undangan Negeri untuk Kota Anggerik, Mohd Najwan Halimi.
Sejarah Edit
Perbandaran RM 20 bilion ini dilancarkan pada tahun 2004 oleh SP Setia Berhad. Ia dahulunya dikenali sebagai Estate North Hummock, yang dimiliki oleh See Hoy Chan Group yang dikendalikan keluarga. Bagaimanapun, bukannya membangun tanah itu sendiri, kumpulan itu menjual tanah itu kepada SP Setia.
Projek ini terdiri daripada beberapa perkembangan utama yang dipasarkan sebagai Setia Alam (perbandaran bersepadu 2,525 ekar dengan pembangunan kediaman dan komersil bercampur), Setia Eco Park (791 ekar pembangunan semi-dee dan banglo mewah sepenuhnya yang dikawal dan dijaga dan merupakan eko pertama di Malaysia bandar), Setia City (pembangunan pusat bandar hijau bersepadu seluas 240 ekar), Alam Nusantara oleh PKNS dan Anjung Sari oleh Sazean Group. Tanah Alam Nusantara dan Anjung Sari (sekitar 600 ekar) dijual oleh SP Setia kepada PKNS sebagai sebahagian daripada strategi SP Setia untuk membangunkan pembangunan Setia Alam yang lebih besar. Perbandaran SP Setia Setia Alam dan Setia Eco Park telah memenangi beberapa anugerah tempatan dan antarabangsa, termasuk Pembangunan Rancangan Induk Terbaik Dunia untuk Setia Eco Park di Anugerah FIABCI International Prix d'Excellence 2007 yang diadakan di Barcelona, ​​Sepanyol. Pada tahun 2013, Setia Alam memenangi Pelan Induk Pelan Induk Terbaik Dunia di FIABCI, yang diadakan di Taichung, Taiwan.
Hari ini, Setia Alam dan Taman Setia Eco menjadi salah satu bandar perumahan yang paling dicari di Lembah Klang.
Isu yang diketahui
Lokasi dan akses
ciri-ciri
Sekolah
Komersial
Rujukan
Pautan luar
Bercakap
Terakhir diedit 2 bulan yang lalu oleh Ferdaus
ARTIKEL BERKAITAN
Kota Kemuning
Perbandaran di Selangor, Malaysia
Puchong
Tempat di Selangor, Malaysia
Putra Heights
bandar di Selangor, Malaysia
Wikipedia
Kandungan boleh didapati di bawah CC BY-SA 3.0 kecuali dinyatakan sebaliknya.
Syarat PenggunaanPrivacyDesktop

## Pautan luar
* SARA (laman web penghuni Setia Alam)
Subang, Petaling

Pekan Subang
梳邦

சுபாங் ஜெயா

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Petaling
**Mukim**Pekan Subang
**Keluasan**N/A

**Subang** ()  ialah bandar kecil di daerah Petaling, Selangor, Malaysia. Ia terletak ke utara Subang Jaya, bersebelahan Kelana Jaya. Lapangan Terbang Sultan Abdul Aziz Shah, yang dulu merupakan Lapangan Terbang Antarabangsa Kuala Lumpur, terletak di Subang. 
Subang adalah bandar yang terletak di antara Subang Jaya dan Shah Alam, Selangor, Malaysia. Ia terdiri daripada Kampung Melayu Subang dan Kampung Baru Subang.Subang terletak hanya dalam jarak 5 hingga 10 minit ke bandar-bandar utama dan bandar-bandar seperti Subang Jaya, Kelana Jaya, Sungai Buloh, Ara Damansara, Kota Damansara, Mutiara Damansara dan bahagian lain di Petaling Jaya.

Lapangan Terbang Sultan Abdul Aziz, yang juga merupakan bekas lapangan terbang antarabangsa Kuala Lumpur terletak di Subang. Ia kini merupakan hab utama bagi penerbangan komersial Fireflyz dan Malindo Air menggunakan pesata turbo-prop ATR72 500/600  , Penerbangn korporat dan swasta di Asia Tenggara.

Subang adalah sejenis perhiasan wanita yang digantung di telinga kiri dan telinga kanan. Nama lain bagi 'subang' ialah 'sunting'. Biasanya telinga kanak-kanak perempuan akan ditindik sejak kecil .

Antara lokasi berhampiran dengan Subang ialah Subang Bestari U5, Subang Delima U4 Jalan Tasik Raja Lumu, Kota Damansara, Taman Tun Dr Ismail, Denai Alam , Bukit Subang, Elmina , Tropicana, Alam Budiman U10, Damansara Utama, Bukit Damansara, Ara Damansara, Bukit Jelutong, Alam Nusantara, Setia Eco-Park, Bandar Nusa Rhu, Setia Alam, Setia Damai, Petaling Jaya dan lain-lain.

Terdapat juga sebuah pangkalan tentera udara di Subang Pangkalan Udara TUDM Subang adalah sebuah pangkalan udara milik Tentera Udara Diraja Malaysia.
TUDM Subang menempatkan:

No. 2 Squadron Fokker F-28 Fellowship, Dassault Falcon 90, Bombardier Global Express, BBJ737-700

No. 16 Squadron Beech 200T

No. 20 Squadron Lockheed C-130H Hercules, C-130H-MP, C-130T

## Fakta menarik
Subang adalah tempat yang paling banyak berlaku ribut petir di Malaysia.http://www.kjc.gov.my/malay/pendidikan/iklim/infoiklim.html Menurut Jabatan Kajicuaca Malaysia:-
* Subang mencatatkan bilangan hari tertinggi dalam setahun yang ada kilat iaitu **362 hari** pada tahun 1987.
* Subang mencatatkan purata tahunan tertinggi bilangan hari yang mengalami ribut petir iaitu **212 hari.**
* Subang mencatatkan bilangan hari tertinggi dalam setahun yang ada ribut petir iaitu **269 hari** pada tahun 1969.
Gliese 581 c

**Gliese 581 c** () merupakan planet luar suria "super-bumi" yang mengelilingi bintang kerdil merah Gliese 581 . Ia berada dalam zon yang boleh diduduki makhluk yang suhu permukaan planet membolehkan air berada dalam bentuk cecair  dan sesuai bagi kehidupan. Planet tersebut mempunyai jarak 20.5 tahun cahaya (~194 trilion km atau ~120 trilion batu) dari Bumi pada arah buruj Libra . Bintangnya digelar Gliese 581 oleh kedudukannya dalam Katalog Bintang Berhampiran Gliese, dan ia merupakan sistem bintang ke-87 yang paling dekat dengan Bumi .

Gliese 581 c berkemungkinan merupakan planet luar suria yang mengandungi suhu permukaan yang menyerupai Bumi. Ia merupakan planet luar terkecil di turutan utama bintang yang dijumpai kini .

## Penemuan
Penemuan planet ini dilakukan oleh pasukan Stéphane Udry dari Balai Pencerap Geneva di Switzerland yang mengumumkannya pada 24 April 2007. Pasukan tersebut menggunakan HARPS (sebuah spektograf echelle) pada 3.6 m Teleskop Balai Pencerap Eropah Selatan di La Silla, Chile. Pasukan tersebut menggunakan teknik halaju jejari.

Pasukan tersebut telah menerbitkan kertas bertarikh 27 April 2007 yang akan diterbitkan dalam sebuah edisi jurnal *Astronomi & Astrofizik* . Dalam kertas tersebut, mereka turut mengumumkan penemuan planet lain dalam sistem tersebut, Gliese 581 d, dengan jisim minimum 7.7 jisim Bumi dan paksi separa-major 0.25 unit astronomi.

Ahli astronomi mendakwa yang planet ini mampu menampung hidupan kerana ciri-cirinya yang hampir serupa dengan bumi. Mayor meramalkan pasukan penyelidik akan menemui tanda kewujudan makhluk di sana dalam masa dua dekad ini.

Planet yang diberi nama kod Gliese 581 c atau Super Bumi ini berkemungkinan mampu menampung hidupan dengan saiznya hampir sama dengan saiz bumi, 5 kali ganda lebih berat dari bumi, bersuhu sederhana (antara 0 - 40 darjah Celcius) dan mempunyai cecair. Jejari planet ini 1.5 kali jejari planet Bumi namun komponen udaranya tidak diketahui. Ahli-ahli astronomi Eropah tidak pasti sama ada planet itu berbatu seperti Bumi atau pun terdiri daripada bebola ais beku dengan air dalam bentuk cecair di permukaannya.

## Rujukan
Torrent

**Torrent** boleh bermaksud:
*BitTorrent (protokol), nama bagi sebuah protokol pengagihan fail pengguna ke pengguna.
*Torrent, Valencia, sebuah kawasan perbandaran yang terletak di Sepanyol dalam wilayah Valencia, Wilayah Valencia.
*Torrent, Girona, sebuah kawasan perbandaran yang terletak di Sepanyol dalam wilayah Girona, Catalonia.
Yong Peng

**Yong Peng** ialah sebuah bandar di Daerah Batu Pahat, Johor, Malaysia. Kawasan pekannya 1,911.6  hektar, dengan jumlah penduduk di sekitar 29,046 orang.  
Sebahagian besar penduduk di pekan ini adalah orang Cina.

Semasa Darurat Tanah Melayu pada pertengahan dekad 1950-an, Yong Peng merupakan salah satu kampung baru Cina yang bertujuan untuk mengasingkan penduduknya daripada memberi bantuan kepada pihak komunis. 

Yong Peng kini mempunyai dua jalan keluar ke Lebuhraya Utara-Selatan, dengan Kuala Lumpur di utara, dan Johor Bahru di selatan.

## Pentadbiran

Yong Peng ditadbir oleh Majlis Daerah Yong Peng (MDYP, dahulu dikenali sebagai '"Majlis Daerah Batu Pahat Timur". Majlis Daerah Yong Peng diasaskan pada 1 September 1979.

Kawasan pentadbiran Majlis Daerah Yong Peng merangkumi Pekan Yong Peng, Ayer Hitam, Parit Sulong, Sri Medan, Kangkar Bahru, Parit Yaani, dan Lam Lee. Luasnya daerah Yong Peng sebanyak 12,680 hektar, dengan jumlah penduduk sebanyak 61,014 orang.

## Makanan
Yong Peng memiliki banyak restoran yang menghidangkan masakan Fuzhou (Hock Chew). Ia termasyhur untuk mi goreng Fuzhou, Ayam Wain Beras Merah, serta juga Kepala Ikan Belanga.

## Rujukan

## Pautan luar
* Laman sesawang rasmi Kerajaan Negeri Johor
Cinta (Amy Mastura)

**"Cinta"** adalah sebuah lagu yang dinyanyikan oleh Amy Mastura. Lagu ini dinyanyikan daripada album *[[Lebih Baik]]*. Lagu ini mendapat tempat #1 dalam Carta Era pada 27 April 2007. Lagu ini menjadi kegilaa n orang ramai apabila ia turut dijadikan sebagai lagu tema bagi sitkom Puteri yang ditayangkan di TV3.

Lagu ini pernah dinyanyikan oleh Dekna pada minggu ke-2 Akademi Fantasia Musim 5.
Adam AF2 (penyanyi)

**Mohd Aizam Mat Saman** atau lebih dikenali sebagai **Adam** atau **Adam AF2** (lahir 19 September 1983) berasal dari Kota Kinabalu, Sabah merupakan seorang penyanyi dan pelakon Malaysia.

Pada umur 23 tahun, Adam menjadi antara pemuda yang paling panas dan terkenal di Malaysia. Beliau mendapat tempat ketiga dalam Akademi Fantasia Musim 2 pada tahun 2004. Beliau dikenali sebagai seorang peminat KRU semenjak remaja dan idola beliau.

## Diskografi
### Album studio
* *[[Adam (album Adam)|Adam]]* (2005)
* *[[Adam 2 (album Adam)|Adam 2]]* (2007)
* *[[Adam 3 (album Adam)|Adam 3]]* (2008)
* *[[Adam 4 (album Adam)|Adam 4]]* (2011)

### Album lain
*Era Muzik Hits Terkini (2009)

### Single

## Filemografi

## Rujukan

## Pautan luar
* Profil di KRU Music Group 
* Profil di Murai 
*
Hektar

**Hektar** (simbol: **ha**) ialah sebuah unit keluasan yang tepat sama dengan 10,000 meter persegi, dan biasanya digunakan untuk mengukur keluasan tanah. Are, unit asasnya, ditakrifkan oleh bentuk-bentuk sistem metrik yang lebih lama, tetapi are dan hektar bukannya sebahagian sistem metrik moden. Comité International des Poids et Mesures mengelaskan hektar sebagai sebuah unit yang walaupun tidak merupakan sebahagian Sistem Unit Antarabangsa dijangka akan terus digunakan bagi tempoh masa yang tidak terbatas kerana ia menggunakan takrif yang tepat sama dengan unit asas SI.

## Takrif

1 hektar = 100 are  = 10,000 meter persegi = 100 meter × 100 meter

Oleh itu, satu hektar ialah keluasan untuk sebidang tanah segi empat sama yang sisinya adalah 100 meter panjang, iaitu satu hektometer persegi.

Namanya "hektar" ialah singkatan untuk awalan SI, *[[hekto]]* + *[[are]]*; satu hektar ialah 100 are.

## Penjelasan
Hektar masih biasa digunakan di banyak negara, khususnya dalam bidang-bidang yang berkenaan dengan perancangan dan pengurusan tanah seperti pertanian, perhutanan, dan perancangan bandar yang penggunaan meter persegi adalah terlalu besar, dengan ketepatannya tidak diperlukan. Di Amerika Syarikat dan Kanada, ekar secara amnya masih digunakan untuk menghuraikan ukuran keluasan dalam keadaan-keadaan yang setanding.

## Pertukaran
*Satu hektar adalah tepat sama dengan:*
### Metrik
* 10,000 meter persegi = 100 meter × 100 meter (10,000 sentiar)
* 100 are
* 1 hektometer persegi (segi empat sama dengan sisi 100 meter panjangnya)
* 10 dekar
* 0.01 kilometer persegi
* 247,105.4 Link
* 3.473 Relong

### [[Unit Inggeris]]
* 2.4710538 ekar antarabangsa
* 2.4710439 ekar survei A.S.
* 107,639 kaki persegi
* 0.00386 102 batu persegi (statut)

### Lain-lain
* 15 mū (China)
* 0.15 qǐng
* 10 dunam atau dönüm (Timur Tengah)
* 10 stremma (Greece)
* 6.25 rai (Thailand)
* ~1.008 chō (Jepun)

## Lihat juga
* 1 E+4 m² untuk pembandingan lanjut
* hekto-
* Hektometer
* Peringkat magnitud
* Pertukaran unit

## Pautan luar
* Laman web rasmi SI: Jadual 6. Unit-unit bukan SI diterima untuk penggunaan dengan Sistem Unit Antarabangsa.
* Kalkulator Dan Jadual Ukuran Keluasan Tanah
Oberto (opera)

***Oberto,  Conte di San Bonifacio*** ialah opera dua babak penggubah  Giuseppe Verdi ditulis untuk libreto Itali  oleh Temistocle Solera, berdasarkan libreto tulisan Antonio Piazza. Ini merupakan opera Verdi yang pertama.  Persembahan pertama opera *Otello* dibuat  di Teatro alla Scala, Milan, pada, November  17 1839.

## Peranan

## Aria-aria terkenal
* "Son fra voi! Già sorto è il giorno...Già parmi udire il fremito" - Riccardo dalam Babak I, Adegan I 
* "Sotto il paterno tetto...Oh potessi nel mio core" - Leonora dalam Babak I, Adegan I 
* "L'orror del tradimento...M tu superbo giovane" - Oberto dalam Babak I, Adegan II 
* "Parmi che al fin quest' anima...Da tanta gioia assorta" - Cuniza dalam Babak I, Adegan II 
* "Oh, chi torna l'ardente pensiero?...Più che i vezzi e lo splendore" - Cuniza dalam Babak II, Adegan I 
* "Ciel che feci?" - Riccardo dalam Babak II, Adegan II 

## Rujukan


## Pautan luar
*Libreto "Oberto,  Conte di San Bonifacio" 
*Pangkalan data aria
Un giorno di regno

***Un giorno di regno, ossia il finto Stanislao*** ("Pemerintahan untuk satu hari") ialah opera dua babak penggubah  Giuseppe Verdi ditulis untuk libreto Itali  oleh Felice Romani, berdasarkan lakonan pementasan  *Le faux Stanislas* oleh Alexandre Vincent Pineu-Duval. Persembahan pertama opera ini dibuat  di Teatro alla Scala, Milan, pada September 5, 1840.

## Latar belakang
*Un giorno di regno* merupakan percubaan pertama  Verdi untuk opera komik. Ia merupakan satu kegagalan yang besar kepada beliau, termasuk tragik peribadi di mana isteri beliau, Margherita Barezzi, meninggal dunia ketika menulis opera ini.  Semenjak itu, Verdi tidak lagi menulis opera komik sehingga di akhir karier beliau dengan opera *[[Falstaff (opera)|Falstaff]]*.

## Peranan

## Sinopsis
*Un giorno di regno*,  menceritakan kisah seorang monarki Poland, Raja Stanisław Leszczyński yang bersembunyi  kerana peperangan yang berlanjutan. Untuk mendapatkan balik takhta beliau, Raja Stanisław  menghantar seorang utusan ke istana Barone di Kelbar, di bawah kerajaan seorang raja palsu.

Baron (raja palsu) pada baru-baru itu telah membuat perancangan perkahwinan berdasarkan ikatan politik untuk anak perempuan dan juga anak buah perempuan beliau. Namun setelah segala perancangan dibuat, beliau mendapat tahu bahawa kedua-dua wanita tersebut sudah mempunyai kekasih dan tidak mahu mengikut perancangan beliau. 

Pada hari Raja Stanisław sibuk untuk mendapatkan semula takhta beliau, raja palsu itu pula sibuk untuk mencari jalan untuk membatalkan rancangan perkahwinan dan menyerahkan kedua-dua wanita tersebut kepada kekasih mereka.

## Aria-aria terkenal
* "Compagnoni di Parigi...Verrà purtroppo il giorno" - Cavaliere di Belfiore dalam Babak I, Adegan I 
* "Grave a core innamorato...Se dee cader la vedova" - Marchesa del Poggio dalam Babak I, Adegan I 
* "Non san quant'io nel petto...Non vo' quel vecchio" - Giulietta di Kelbar dalam Babak I, Adegan II 
* "Pietoso al lungo pianto...Deh lasciate a un alma amante" - Edoardo dalam Babak II, Adegan I 
* "Si mostri a chi l'adora...Si, scordar saprò l'infido" - Marchesa del Poggio dalam Babak II, Adegan II 

## Rakaman
* Certa-Soria 1225: *Soloists, orchestra and chorus of Radio Italiana*; Alfredo Simonetto, konduktor
* Philips 422429: Jessye Norman, José Carreras, Fiorenza Cossotto, Ingvar Wixell, Vicente Sardinero, Wladimiro Ganzarolli, William Elvin; Ambrosian Singers; Royal Philharmonic Orchestra; Lamberto Gardelli, konduktor

## Rujukan


## Pautan luar
*Libreto ''Un giorno di regno'' 
*Pengkalan data aria
I Lombardi alla prima crociata

***I Lombardi alla prima crociata*** ("Orang-orang Lombard di Perang Salib yang pertama") ialah opera *dramma lirico* empat babak penggubah Giuseppe Verdi ditulis untuk libreto Itali oleh Temistocle Solera, berdasarkan puisi yang ditulis oleh Tommaso Grossi. Persembahan pertama opera ini dibuat di Teatro alla Scala, Milan pada Februari 11, 1843.

## Latar belakang
Opera ini kemudiannya diubah suai untuk permentasan di Paris dan ditukar nama kepada ***[[Jérusalem]]***. Verdi menujukan skor opera ini khas untuk Maria Luigia (Habsburg Duchess of Parma) yang meninggal dunia beberapa minggu sebelum persembahan pembukaan opera ini.

## Peranan

## Aria-aria terkenal
* "Sciagurata, ed hai creduto...O speranza di vendetta" - Pagano dalam Babak I, Adegan I
* "Salve Maria" - Giselda dalam Babak I, Adegan 2 
* "La mia letizia infondere...Come poteva un angelo" - Oronte dalam Babak II, Adegan I 
* "Ma quando un suon terrible" - Pagano dalam Babak II, Adegan II 
* "Se vano è il pregare...No giusta causa non è d'Iddio" - Giselda dalam Babak II, Adegan III 
* "In cielo benedetto" - Oronte dalam Babak IV, Adegan I 
* "Non fu sogno" - Giselda dalam Babak IV, Adegan I

## Rakaman-rakam terpilih
* *I Lombardi*, bersama Luciano Pavarotti, June Anderson, Richard Leech, Samuel Ramey, Patricia Racette, arahah James Levine (1996) (London 455 287-2)
* *I Lombardi*, bersama Plácido Domingo, Christina Deutekom, Ruggero Raimondi, arahan Lamberto Gardelli (Polygram)
* *I Lombardi alla prima crociata*, bersama Luciano Pavarotti, Renata Scotto, Ruggero Raimondi, Anna di Stasio, arahan Gianandrea Gavazzeni (Persembahan secara langsung : Rom, 1969) (Opera D'oro)

## Rujukan


## Pautan luar
* Libreto “I Lombardi alla prima crociata” 
* ''I Lombardi'' 
* Pengkalan data aria
173 (nombor)

**173 (seratus tujuh puluh tiga)** ialah nombor asli selepas 172 dan sebelum 174. Ia juga merupakan nombor perdana.
Hungry Heart: Wild Striker

ialah manga Jepun dan siri anime, dikarang oleh Yōichi Takahashi, dan dikeluarkan oleh anime television network, Animax, yang telah menyiarkan siri-siri di seluruh jaringan di Jepun, Asia Timur, Asia Selatan, Amerika Selatan dan kawasan-kawasan lain.
Angel Links

ialah siri anime. Ia telah disiarkan di WOWOW dan *anime television network* Animax.

*Angel Links* mengisahkan seorang budak perempuan 16 tahun, Meifon Li, yang menjadi ketua perbadanan khas untuk menyelamatkan styarikat pengangkutan di angkasa lepas daripada lanun untuk bebas, demi wasiat datuknya sebelum mati.
Tan panjang

:*Tan kasar beralih ke sini. Untuk ukuran isi padu nautika, sila lihat [[tanan]].*

**Tan panjang** (bahasa Inggeris: *long ton* (L/T)), kekadang dikenali sebagai **tan kasar** (*gross ton*), **tan berat** (*weight ton*), atau **tan imperial** (*imperial ton*), ialah nama untuk unit yang dipanggil "tan" dalam sistem ukuran  Avoirdupois atau imperial, sebagaimana digunakan di  United Kingdom dan banyak negara-negara Komanwel yang lain. Ia adalah sama dengan 2,240 paun  (tepat sama dengan 1,016.0469088&nbsp;kilogram).

Tan panjang telah digantikan dengan tan metrik, tetapi masih digunakan secara terhad di Amerika Syarikat, khususnya untuk mengukur sesaran kapal. Ia merupakan unit yang ditetapkan untuk kapal perang (umpamanya, kapal-kapal perang yang dihadkan pada 35,000 tan) dalam perjanjian-perjanjian antarabangsa antara kedua-dua Perang Dunia.

Tan piawai dalam sistem ukuran Amerika Syarikat ialah **[[tan pendek]]** yang sama dengan 2,000 paun (tepat sama dengan 907.18474 kg). Kedua-dua tan panjang dan tan pendek ditakrifkan sebagai 20 ratus berat, akan tetapi satu ratus berat ialah 112 paun (sama dengan 8 ston) dalam sistem imperial (ratus berat panjang atau kasar) dan 100 paun dalam sistem Amerika Syarikat (ratus berat pendek atau bersih).

Satu **tan-daya panjang** ialah 2,240 paun-daya (9,964 newton).

## Lihat juga
*Tan pendek (S/T)
*Tan metrik (M/T)
Tan pendek

**Tan pendek** (bahasa Inggeris: *short ton* (S/T)) ialah unit jisim yang sama dengan 2,000 paun (tepat sama dengan 907.18474 kg). Di Amerika Syarikat, tan pendek sering dipanggil dengan mudah sebagai *tan*, tanpa membezakannya daripada tan metrik (1,000 kilogram) atau tan panjang (2,240 paun) &mdash; sebaliknya, jenis kedua-dua tan yang lain itu ditentukan secara khusus. Walaupun demikian, terdapat sesetengah penggunaan di Amerika Syarikat yang "tan", jika jenisnya tidak ditentukan, bermaksud tan panjang (umpamanya, kapal tentera laut) atau tan metrik (angka pengeluaran biji-bijian dunia).

Kedua-dua tan panjang dan tan pendek ditakrifkan sebagai 20 ratus berat, akan tetapi satu ratus berat ialah 112 paun (sama dengan 8 ston) dalam sistem imperial (ratus berat panjang atau kasar) dan 100 paun dalam sistem Amerika Syarikat (ratus berat pendek atau bersih).

Satu **tan-daya pendek** ialah 2,000 paun-daya (8,896 newton).

## Lihat juga
* Tan metrik (M/T)
* Tan panjang (L/T)
Shenny Andrea

**Shenny Andrea** (lahir 9 Januari 1979) ialah seorang pelakon televisyen wanita di Indonesia. Drama bersiri televisyen yang pernah dibintangi Shenny ialah drama bersiri Dia dan filem agama, Hidayah. Beliau mempunyai kegemaran menonton TV dan mendengar radio serta takut pada Cicak. Ketakutan terbesarnya ialah takut pada kegelapan dan makanan kegemaran beliau ialah Dim Sum. Kelemahan beliau ialah kepada teman dan kekuatannya ialah keluarga. Pahlawan beliau ialah ibunya dan muzik kegemaran beliau ialah RnB dan Pop.

## Pautan luar
*Profil ringkas di MDentertainment
*Okan Kornelius dalam Penjajakan dengan Shenny Andrea
*Okan Kornelius dan Shenny Belum Memikirkan Menikah
*Gara-Gara Eric Benet, Shenny Andrea-Luna Maya Jadi Ribut?
William Alvin

**William Alvin** (lahir 8 November 1982) ialah seorang pelakon di Indonesia. William pernah berlakon dalam drama bersiri Cinta SMU dan filem Ada Hantu di Sekolah. Beliau menyukai muzik dan takut pada ketinggian. Ketakutan terbesar beliau ialah pada kegelapan dan kekuatan beliau terletak pada keperibadiannya. Pahlawan beliau adalah ayahnya dan muzik kegemaran beliau adalah Hip Metal. Makanan kegemaran beliau ialah roti dan keju.

## Pautan luar
*Profilnya di MDentertaiment
*Gala sinema Ada Hantu di Sekolah
Benjamin Joshua

**Benjamin Joshua** (atau lebih dikenali sebagai **Ben Joshua**, lahir di Manado, Sulawesi Utara, 13 Ogos 1980) ialah seorang pelakon Indonesia yang berketinggian 175 cm. Beliau pernah berlakon dalam filem Dealova, Malam Jumat Kliwon dan Cinta Pertama serta drama bersiri Sepatu Kaca dan Anggun. Pada April 2007, dia diberi kepercayaan sebagai salah satu juri Festival Filem Perancis dan Cinta Fitri.

## Pautan luar
* Ben joshua: kerap minta adegannya diulang
* Ben joshua: Stop peran putih abu-abu
* Benjamin Joshua One of a Kind
Ricky Perdana

**Ricky Perdana** (lahir di Palembang, Sumatera Selatan, 6 April 1981) ialah seorang lelaki yang berketinggian 180 cm dan berkerja sebagai pelakon di Indonesia. Beliau memulai kerjayanya ketika mengikuti ujibakat bintang drama bersiri Sitti Nurbaya yang diadakan Trans TV di Bandung, Jawa Barat, tahun 2004. Tanpa berbekalkan latar belakang lakonan, anak kedua dari tujuh bersaudara pasangan **Idin Yusuf Diah** dan **Mira Ima Wati** ini lulus ujibakat untuk dihantar ke Jakarta. Ricky lantas menandatngani perjanjian dengan MD Entertainment untuk bermain drama bersiri Sitti Nurbaya yang dibintangi Nia Ramadhani. Tuah beliau semakin bertambah setelah dipercayai bermain dalam beberapa drama bersiri. Drama bersiri beliau antara lain Bajaj, Taubat, Gatot Kaca, GOL, Dan, Ande-Ande Lumut, Mimpi Manis, Ridho, Malin Kundang, Hidayah, Demi Waktu, dan Pengin Jadi Bintang. 

Beliau dulunya pernah bekerja di pejabat namun setelah itu lebih memilih menjadi pelakon saja. Di sela-sela kesibukannya beliau suka berolahraga sehingga bergelar "kurus tapi berotot", kerana gen-gen dalam keluarganya kurus-kurus termasuk ayah dan abang beliau. Beliau juga pernah menjadi peserta akhir L-Men Manhunt Indonesia 2006 dan terpilih sebagai *The Best Fotogenis* L-Men Manhunt Indonesia 2006. Buat beliau, itu jadi suatu kebanggaan tersendiri.

## Pautan luar
*Ricky Perdana: lekat dengan peran-peran antagonis 
*Partnership Imelda lubis dan Ricky perdana: persahabatan lebih penting ketimbang pacaran
Imelda Lubis

**Imelda Lubis** (lahir 9 Oktober 1978) ialah seorang pelakon perempuan di Indonesia yang berdarah Batak. Beliau antara lain telah membintangi drama bersiri Pacar Khayalan, Bunga Malam, Malin Kundang dan Sumpah Gue Sayang Loe. Beliau adalah anak ke-2 daripada 3 adik beradik dan pernah menjadi model iklan sewaktu kecil dan seorang model shampu beberapa tahun kemudian serta menjadi *Cover Girl* tahun 1993.  Beliau menyukai pekerjaan di luar, berwisata dan menonton. Beliau juga mempunyai ketakutan pada ular serta ibunya. Makanan kegemarannya adalah makanan Sunda dan menyukai semua jenis muzik. Kekuatan beliau adalah ibunya dan kelemahannya ialah sering menjadi pelupa.

## Pautan luar
* Profilnya di MD Entertainment  
*Imelda Lubis telat terjun ke dunia sinetron
*Foto galeri Imelda Lubis 
*Sinetron Bunga Malam
Buku audio

**Buku audio** merupakan satu bahan bacaan secara berlisan atau bercakap dengan membaca isi kandungan buku atau bahan bertulis. Tujuan asal pembuatan buku audio adalah membantu bagi golongan OKU yang buta.

## Format
Kebanyakkan buku audio boleh didapati atau diedar dalam bentuk cakera padat(CDs), pita atau kaset, atau dalam bentuk digital (seperti mp3, Ogg dan Window Media Audio (WMA). Bila berbicara mengenai buku audio, ia sudah menjadi kebiasaan ia dalam bentuk kaset atau pita.

## Populariti, Pengedaran & Penggunaan
Dengan lambakan permain mudah alih MP3 seperti iPod dan banyak lagi, ia memudahkan lagi pengguna memainkan buku audio ini. Buku audio telah digunakan dalam membantu dan meningkatkan kemahiran membaca.Penggunaan buku audio dapat membantu pendengar membuat sesuatu kerja yang lain, dalam masa yang sama mendengar buku. Dengan penggunaan buku audio dan buku, peningkatan pemahaman berjaya dipertingkatkan, penglibatan pembelajaran pengguna lebih aktif dari membaca sahaja.

## Pautan luar